Morienus Romanus

**Morienus ROMANUS** estis legenda kristana ermito de la fino de la 7-a jarcento, kiu laŭdire vivis en la montoj proksime de Jerusalemo, kaj alkemiisto.

La unua latina traduko de la alkemia traktaĵo el la araba (12-a jarcento, ĉ. 1144) - "Liber de compositione alchimiae" - kutime atribuita al Roberto de Chester, estas, laŭ ĝia formo kaj tradicio, dialogo inter ĉi tiu Morienus kaj Khalid ibn Yazid (ĉ. 665–704), filo de la dua umajada kalifo Yazid la 1-a. La teksto estis presita en Parizo en 1559 (laŭ ĉi tiu eldono, la traduko datiĝas de 1182), kiel "De transfiguratione metallorum", kaj en Bazelo, en 1593 (de Konrad Waldkirch). Neniuj arabaj tekstoj estis trovitaj. Julius Ruska tial konsideris la atribuon al la filo de la kalifo apokrifa. Tamen, kemiaj terminoj kun arabaj radikoj aperas en la teksto.

La teksto de Morieno markas la komencon de la okcidenta intereso pri alĥemio, kiu antaŭe estis plejparte nekonata en mezepoka Centra Eŭropo. Baldaŭ poste, aperis latina traduko de la 70 libroj ("Liber de Septuaginta") atribuitaj al Gebero, kaj de la "Libro de la Sekretoj" de al-Razio.
[eta|maldekstre|250px|"Libro pri la Alkemia komponado", araba verko de Morienus Romanus kaj tradukita en la latinan de [Roberto de Chester|Roberto de Ĉestro en la 11-a de februaro 1144.]]
La teksto atribuita al li priskribas lin kiel monaĥon, kiu vivis proksime de Jerusalemo en la kvara jaro post la morto de imperiestro Heraklio kaj estis studento de Hermeso Trismegisto kaj Stefano de Aleksandrio. Li laŭdire rivelis la sekreton de la eliksiro por la ŝtono de la saĝuloj al la araba princo Khalid. Ĉi tio estas verŝajne inventita rakonto por montri la prioritaton de la kristanaj akademiuloj rilate al alĥemio. En la Fihrist, Morieno estas priskribita kiel kuracisto kaj akademiulo el Aleksandrio.

Michael Maier aldonas Morienon inter la grandaj alkemiistoj.

## Verkoj
* De transfiguratione metallorum, 1559
* De re metallica, metallorum transmutatione, 1564
* Artis avriferae, qvam chemiam vocant., 1593
* Alchemy Spiegel: oder kurtz entworfene Practick, der ganzen Chemischen Kunst ..., 1597
* Turba Philosophorum, Oder der Güldenen Kunst, die sie sonst ..., 1613

## Vidu ankaŭ
* Yazid la 1-a (644-683) islama kalifo
* Gebero (721-815)
* al-Razio (854-925)
* Roberto de Chester (1110-1165)
* Konrad Waldkirch (1549-1615) svisa presisto kaj eldonisto
* Thomas Morison (1558-1603) skota kuracisto kaj diplomato
* Michael Maier (1568-1622) germana kuracisto, alkemiisto, epigramisto kaj amatora komponisto
* Jean-Jacques Manget (1652-1742) svisa kuracisto kaj aŭtoro de la verko Bibliotheca Chemica Curiosa
* Julius Ruska (1867-1949) germana orientalisto kaj historiisto pri la sciencoj, ĉefe pri alkemio
* Eric John Holmyard (1891-1959) brita edukisto kaj historiisto
* Karin Figala (1938-2008) aŭstria historiistino pri la sciencoj, kiu zorgis ĉefe pri la historio de la kemio kaj alkemio

## Referencoj 
Kategorio:Naskiĝintoj en 653
Kategorio:Mortintoj en 709
Kategorio:Naskiĝintoj en la 7-a jarcento
Kategorio:Mortintoj en la 8-a jarcento
Kategorio:Naskiĝintoj en Israelo
Kategorio:Mortintoj en Jerusalemo
Kategorio:Egiptaj verkistoj
Kategorio:Egiptaj alkemiistoj
Kategorio:Egiptaj arabistoj